பணத்தை மையமாக வைத்து உலகம் சுழல்கிறது. அது மனிதத்தை வைத்தல்லவா சுழல வேண்டும். பணம் என்ற பெரு நோய் இருப்பவர் இல்லாதவர்க்கான இடைவெளியை அதிகரிக்கிறது. மனிதர்களிடையே ஏற்றத் தாழ்வை உருவாக்குகிறது. உலகம் முழுவதும் செல்வம் ஒரு சிலரிடம் மட்டுமே குவிந்து கிடக்கிறது. அது சந்தை சார்முதலாளித்துவமாகவும், நெறியற்ற முதலாளித்துவமாகவும் மாறிவிட்டது. இதனால்தான் முதலாளித்துவ கட்டமைப்பு ஒழிய வேண்டுமென 150 ஆண்டுகளுக்கு முன்பே காரல் மார்க்ஸ் கூறினார். ஐரோப்பிய நாடுகளான பிரான்ஸ், ஜெர்மன், இத்தாலி போன்ற நாடுகளில் 60 சதவீத செல்வங்கள் 10 சதவீதம் பேரிடம் குவிந்து கிடக்கிறது. மற்றவர்களிடம் செல்வம் இல்லை.